|  |  |
| --- | --- |
| Nimekirja alusel | 08.03.2022 nr 5-1/5/2022-3 |

**Detailplaneeringu algatamise teade**

Saue Vallavalitsus algatas 16.02.2022. aasta korraldusega nr 169 Koidu külas Koru (72701:001:2114, suurusega 12,27 ha, maatulundusmaa 100%) kinnistu detailplaneeringu ning jättis sama korraldusega keskkonnamõju strateegilise hindamise algatamata.

Detailplaneeringu koostamise eesmärgiks on kinnistu jagada viieks ärimaa, üheks transpordimaa ja kaheks maatulundusmaa sihtotstarbega krundiks ning määrata moodustatavatele ärimaa kruntidele ehitusõigus kuni 2-korruseliste ärihoonete ehitamiseks, mille katustele paigaldatakse päikesepaneelid. Transpordimaa krunt moodustatakse juurdepääsu rajamiseks planeeringualale. Detailplaneeringu koostamise eesmärk on ühtlasi määrata üldised maakasutustingimused, heakorrastuse, haljastuse, parkimise ja tehnovõrkudega varustamise põhimõtteline lahendus. Planeeritava maa-ala suuruseks on 12,27 ha.

Planeeritav maa-ala asub Koidu külas Laagri aleviku vahetus läheduses. Kinnistu piirneb põhjast  
11421 Laagri-Hüüru kõrvalmaanteega. Idast külgneb osaliselt Koru pumbamajaga ning JuulikuTabasalu tee T7 krundiga. Lõunast piirneb 11184 Alliku-Laagri-Hüüru kõrvalmaanteega.  
Läänest piirneb osaliselt kehtiva Koidu ja Koidu I (Koidu elamurajooniga) detailplaneeringuga,  
milles kavandati lisaks olemasolevale elamule täiendav võimalus 102 ühepereelamu rajamiseks  
ning metsastunud maatulundusmaa kinnistuga (Männiku 2). Loodest külgneb kinnistu Koidu  
veejaamaga. Edelast piirneb Koidu tee 36 detailplaneeringuga, milles kavandati kahe korteriga  
elamu ja kuni kahe abihoone ehitamist. Planeeringulahendust pole realiseeritud.  
Üle Koru kinnistu kulgevad Kiisa-Laagri ja Kiisa-Harku 35-110 kV ning Harku-Kiisa 220-330 kV  
kõrgepingeliinid koos kaitsevöönditega. Koru kinnistu jääb maaparandussüsteemiga alale. Koru  
kinnistu on hoonestamata ja kasutusel põllumaana. Juurdepääsud krundile on 11184 AllikuLaagri-Hüüru ja 11421 Laagri-Hüüru kõrvalmaanteedelt. Saue valla üldplaneeringu kohaselt asub detailplaneeringuks taotletav maa-ala tiheasutusalas. Üldplaneeringuga on Koru kinnistu maakasutuse juhtotstarveteks määratud tootmismaa, haljasala ja parkmetsamaa ning osale kinnistust ei ole juhtotstarvet määratud.

Detailplaneeringu algatamise korraldusega saab tutvuda Saue valla veebilehel <https://sauevald.ee/algatatud-detailplaneeringud-2022>

Lugupidamisega

(allkirjastatud digitaalselt)

Triin Masing

Ehitusosakonna juhataja

Aive Mikk

+372 5270 869; [aive.mikk@sauevald.ee](mailto:aive.mikk@sauevald.ee)